
Narva Linnavalitsus võtab vastu protokollilise otsuse:

1. Esitada linnavolikogule määruse eelnõu „Narva Linnavolikogu 20.04.2017 määruse nr 5 „Narva linnas laste  mänguväljakute ehitamise toetamise  korra“ ja Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  korra“ muutmine (eelnõu lisatud).
2. Volitada linnavalitsuse liiget Aleksei Jevgrafov´it nimetatud küsimust ette kandma Narva Linnavolikogus.




Tarmo Tammiste 					 
Linnapea                                                                      Ants Liimets

Narva Linnavolikogu 20.04.2017 määruse nr 5 „Narva linnas laste  mänguväljakute ehitamise toetamise  korra“ ja Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  korra“ muutmine

Määrus kehtestatakse  kohaliku  omavalitsuse korralduse  seaduse  § 22 lõike 1 punkti 5 ja haldusmenetluse  seaduse § 64 lg1 alusel.

§ 1. Muuta Narva Linnavolikogu 20.04.2017 määruse nr 5 „Narva linnas laste  mänguväljakute ehitamise  toetamise  kord“ § 5  lõiget 1 ja sõnastada see järgmiselt:

„(1) Mänguväljaku ehitamisega seotud haldusmenetluse algatamiseks esitab toetuse saaja Narva Linnavalitsuse Linnamajandusametile (edaspidi Amet) toetuse saaja seadusliku esindaja poolt kirjalikult või digitaalselt allkirjastatud taotluse, mis peab olema korrektselt täidetud vastavalt Narva Linnavalitsuse Linnamajandusameti poolt kinnitatud taotlusvormile ning peab sisaldama:

 1) mänguväljaku ehitustööde toetamiseks nõusolekut lepingu sõlmimiseks käesolevas korras ettenähtud tingimustel koos toetuse saaja vastava otsuse vastuvõtmiseks volitatud juriidilise isiku organi vastavasisulise otsuse koopiaga, mis on vastu võetud vastavalt seaduse nõuetele;
 2) rahasumma piirmäära, mille ulatuses toetuse saaja on nõus osalema mänguväljaku ehitamise rahastamisel käesolevas korras ettenähtud tingimustel;
 3) mänguväljaku ehitusprojekti, põhiprojekti staadiumis, ühes eksemplaris digitaalselt CD plaadil (dwg, PDF ja Word failina) koos kehtiva ehitusloaga;
 4) mänguväljaku ehitamise eelarvet;
 5) juhul, kui mänguväljaku ehitamist taotletakse Narva linna omandis olevale kinnistule, peab taotlusele lisama Narva linnale kuuluva maa-ala kasutamise lepingu;
 6) juhul, kui taotletakse mänguväljaku ehitusprojekti (sh topo-geodeetiline alusplaani) koostamise kulude hüvitamist, siis peab olema taotlusele lisatud Korra § 8 lg 1 alapunktides 1 ja 2 loetletud dokumendid, maksekorraldus projekteerimistööde täieliku tasumise kohta ning tehtud vastav märge taotluses.“


§ 2. Muuta Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  kord“  § 5 lõiget 1 ja sõnastada see järgmiselt:

„(1) Spordiväljaku ehitamisega seotud haldusmenetluse algatamiseks esitab toetuse saaja Narva Linnavalitsuse  Linnamajandusametile (edaspidi Amet) toetuse saaja seadusliku esindaja poolt  kirjalikult või digitaalselt allkirjastatud taotluse, mis peab olema korrektselt täidetud vastavalt Narva Linnavalitsuse Linnamajandusameti poolt kinnitatud taotlusvormile ning peab sisaldama:
 1) spordiväljaku ehitustööde toetamiseks nõusolekut lepingu sõlmimiseks käesolevas korras ettenähtud tingimustel koos toetuse saaja vastava otsuse vastuvõtmiseks volitatud juriidilise isiku organi vastavasisulise otsuse koopiaga, mis on vastu võetud vastavalt seaduse nõuetele;
 2) rahasumma piirmäära, mille ulatuses toetuse saaja on nõus osalema spordiväljaku ehitamise rahastamisel ühisprojektis käesolevas korras ettenähtud tingimustel;
 3) spordiväljaku ehitusprojekti, põhiprojekti staadiumis, ühes eksemplaris digitaalselt CD plaadil (dwg, PDF ja Word failina) koos kehtiva ehitusloaga;
 4) spordiväljaku ehitamise eelarvet;
 5) juhul, kui spordiväljaku ehitamist taotletakse Narva linna omandis olevale kinnistule, peab taotlusele lisama Narva linnale kuuluva maa-ala kasutamise lepingu;
 6) juhul, kui taotletakse spordiväljaku ehitusprojekti (sh topo-geodeetiline alusplaani) koostamise kulude hüvitamist, siis peab olema taotlusele lisatud Korra § 8 lg 1 alapunktides 1 ja 2 loetletud dokumendid, maksekorraldus projekteerimistööde täieliku tasumise kohta ning tehtud vastav märge taotluses.“

§ 3. Määrus jõustub seaduses sätestatud korras.





Irina Janovitš
Linnavolikogu esimees


























Seletuskiri 


„Narva Linnavolikogu 20.04.2017 määruse nr 5 „Narva linnas laste  mänguväljakute ehitamise toetamise  korra“ ja Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  korra muutmine““ eelnõu juurde
[bookmark: _GoBack]

Narva Linnavolikogu ühistute komisjon soovitas 07.08.2018  protokolliga nr  1-3/8403 (kättesaadav siin: http://www.narva.ee/files/13966.pdf) Narva Linnavalitsusel valmistada ette  Narva linnas lastemänguväljakute ehitamise rahastamise korra muudatus, jättes välja korra § 5 lõikest 1 sõnad „hiljemalt  jooksva  aasta 1. juuniks“, ning esitada see Linnavolikogu septembrikuu istungile.

Käesoleval ajal kehtiva Narva Linnavolikogu 20.04.2017 määruse nr 5 „Narva linnas laste  mänguväljakute ehitamise  toetamise  kord“ (tekst kättesaadav  https://www.riigiteataja.ee/akt/429042017003?leiaKehtiv) § 5 lg1 kohaselt saab toetuse saaja  esitada vastava taotluse  hiljemalt  jooksva aasta  01. juuniks.

Selline muudatuse ettepanek on ajendatud soovist maha võtta  piirangud taotuste  esitamise   ja läbivaatamise tähtaja osas ning võimaldada taotluste läbivaatamist kogu eelarveaasta  jooksul. Seega pakutakse eelnõuga välja jätta korra § 5 lõike 1 tekstist sõnad „hiljemalt  jooksva  aasta 1. juuniks“   

Võttes arvesse Narva Linnavolikogu ühistute komisjoni soovitust, Linnamajandusamet  valmistas ette Narva Linnavolikogu 20.04.2017 määruse nr 5 „Narva linnas laste  mänguväljakute ehitamise  toetamise  kord“  vastavasisulise  muudatuse.

Samuti kehtib Narva linnas Narva Linnavolikogu 20.04.2017 määrus nr 6 „Narva  linnas  spordiväljakute ehitamise toetamise kord“ (kättesaadav siin: https://www.riigiteataja.ee/akt/429042017004?leiaKehtiv), mis reguleerib linnaeelarvest sihtotstarbeliste rahaliste vahendite eraldamist linna haldusterritooriumil spordiväljakute ehitamise toetamiseks. Antud määruse § 5 lõige 1 sisaldab sama ajapiirangut, mille puhul saab toetuse saaja esitada taotluse  hiljemalt  jooksva aasta  01. juuniks.

Kuna mõlemad eelnimetatud korrad  reguleerivad linnaeelarvest toetuste eraldamist, mille eesmärgiks on soodsa linnakeskkonna loomine ja arendamine, ning on põhimõtteliselt omavahel seotud ja sarnased, siis on Linnamajandusameti arvates otstarbekas muuta samaaegselt ka Narva linnas spordiväljakute ehitamise toetamise korda, jättes välja selle § 5  lõikest 1  sõnad „hiljemalt  jooksva  aasta 1. juuniks“.             
       
Samuti tuleb asendada Narva linnas  spordiväljakute  ehitamise  toetamise korra § 5 lõikes 1 sõnad „Arhitektuuri- ja Linnaplaneerimise  Ametile“ sõnaga „Linnamajandusametile“, kuna 01.01.2017 moodustati Arhitektuuri- ja Linnaplaneerimise Ameti linnamajandusosakonna baasil Linnamajandusamet, kes faktiliselt teostab toetuse eraldamisega seotud menetlust. Korra tekstis on ühes kohas ekslikult jäänud ameti nimetuseks „Arhitektuuri- ja  Linnaplaneerimise Amet“. Samuti  parandatakse  tekstis  sõnastust ja grammatilised vead. 
 
Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal ning sama seaduse § 64 lõike 1 kohaselt kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes. 

Eeltoodu alusel taotleb Narva Linnavalitsuse Linnamajandusamet Narva Linnavolikogu 20.04.2017 määruse nr 5 „Narva linnas laste  mänguväljakute ehitamise  toetamise  kord“  ja  
Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  kord“ muutmist. 







Jelena Skulatšova
direktor








Koostaja: Anna Pettšenko 
Varade osakonna  juhataja
35 99141,  anna.pettsenko@narva.ee













